<classify> SHIRIKA la Reli Tanzania TRC limetangaza Wiki ya Reli itakayotoa fursa kwa shirika hilo kutembelea vyombo mbalimbali vya habari nchini kueleza kwa umma historia, majukumu, changamoto na mafanikio yake.Mkurugenzi Mtendaji wa TRC, Masanja Kadogosa aliitangaza wiki hiyo hivi karibuni na kuviomba vyombo vya habari kuwa tayari kuipokea na kushirikiana nao kufikisha ujumbe kwa watanzania ili walijue shirika hilo lilipotoka, lilipo na linakokwenda.Napenda kuwatangazia pia kuwa, tutakuwa na Wiki ya TRC ya Vyombo vya Habari. Hii ni wiki muhimu sana kwetu na tutatembelea vyombo vyenu kwa awamu kueleza nini kimefanyika ili Watanzania wafahamu juhudi kubwa zinazofanywa na Serikali yao, alisema Kadogosa.Kwa mujibu wa Kadogosa lengo kuu la kuwepo kwa wiki hiyo ambayo maadhimisho yake yanaendelea mpaka wiki ijayo, ni kulipeleka shirika hilo karibu zaidi na wananchi kwa kuelewa historia, majukumu, kazi na mambo yaliofanyika mpaka sasa ili kutoa fursa za maoni na ushauri zaidi wa kuliendeleza.Awali, Mkuu wa Kitengo cha Habari wa shirika hilo, Jamila Mbarouk, aliwaomba waandishi na vyombo vya habari kupeleka taarifa sahihi kwa jamii kuhusu taasisi hiyo na kuwa tayari kushirikiana nao kuelimisha umma kupitia makala, vipindi na habari kuhusu TRC.Mwaka 2017 Serikali iliunganisha kampuni mbili; Kampuni Hodhi ya Mali  <topic>: KITAIFA 